Glodok

Glodok merupakan sebuah kelurahan yang terletak dalam (daerah)  kecamatan Taman Sari, Kota Jakarta Barat, Provinsi DKI Jakarta, Indonesia.

Poskod
Poskod yang digunakan di Glodok adalah 11120. Terdapat 8 buah desa di dalam daerah kecamatan Taman Sari.

Sejarah
Toponomi
Perkataan Glodok berasal daripada bahasa Sunda "Golodog", bermakna pintu masuk sebuah rumah, kerana Sunda Kalapa (di Jakarta) merupakan pintu masuk ke dalam Kerajaan Sunda kuno. Terdapata teori mengatakan bahawa nama itu berasal dari bunyi "grojok grojok", iaitu air yang keluar dari suatu sengkayan di halaman Cityhall (Stadhuis), kini Muzium Jakarta. Sengkayan ini telah dibina pada 1743 dan digunakan keperluan hari-hari seperti suatu lopak berair untuk kekuda.Dari ”Grojok” Menjadi Glodok

Sejarah awal
Di Batavia (kini Jakarta), kolonialisme Belanda telah mencipta tarikan komersial yang dapat menarik para imigran dari banyak daerah di Indonesia. Aktiviti ekonomi ini juga telah menarik beribu-ribu orang Cina ke pulau Jawa. Penghijrahan yang deras telah mengakibatkan penggunaan infrastruktur yang terhad dalam zon bandar dan membebankan bandar raya. Perasaan cemas membesar apabila kerajaan kolonial cuba untuk mengetatkan kedatangan orang China melalui menghalau keluar.

Rusuhan Jakarta
Pada 9 Oktober 1740, seramai 5,000 orang Cina dibunuh dan tahun berikutnya, penduduk Cina telah diam di perumahan sesak di Glodok di luar bandar. Pada 1998, Glodok telah hancur ketika rusuhan berlangsung. Sesetengah orang "Peribumi" Indonesia  telah menuduh orang Cina Indonesia yang dikelilingi oleh kekayaan negara, dan kerana sokongan besar orang Cina Indonesia yang tinggal di sana, Glodok mengalami keganasan yang teruk semasa Rusuhan Jakarta Mei 1998.

 Tarikan pelancong 
Pekan Cina
Sebagai pusat beli-belah, kebanyakan penjual di Glodok adalah orang Cina. Glodok adalah kawasan Pekan Cina ynag terbesar di Indonesia, dan salah satu Pekan Cina terbesar di dunia. Orang Cina berhijrah ke Jakarta sejak abad ke-17 sebagai pedagang dan pekerja buruh. Kebanyakan mereka datang dari wilayah Fujian dan Guangdong di China selatan. Berpustkan di Jalan Pintu Besar Selatan terdapat sebuah pusat komersial untuk komuniti Cina yang agak kaya. Assimilasi di antara orang Cina dan pribumi menciptakan suatu bahasa yang digelar bahasa Betawi. Mengikut pentadbiran, kawasan ini adalah sebuah kelurahan di bawah Kecamatan Taman Sari, Jakarta Barat. 

Pusat beli-belah
Glodok yang berjiran dengan Mangga Dua adalah salah satu pusat beli-belah terbesar di Asia tenggara. Ia bermula dari Jalan Pancoran ke Jalan Gunung Sahari dan mempunyai anggaran 500,000 m2. Selain jualan barangan elektronik, Glodok juga pasatrterbesar untuk pembelian kaset CP dan DVD.

Senarai pusat beli-belah: 
 Harco Glodok
 Orion Plaza
 Glodok Jaya
 Glodok Makmur
 Glodok Brustru
 Metro Glodok
 Hwi Lindeteves 
 Lindeteves Trade Centre
 Pasar Pagi

Pengangkutan
Ada banyak bas berkhidmat di Glodok yang diselia oleh TransJakarta, PPD, Mayasari Bakti, dan angkutan bandar yang lain.  TransJakarta membuat perhentiannya di di perhentian bas Glodok. Para pelancong juga dapat mengembara ke Glodok dengan teksi dan KRL Jabotabek dengan mengambil perhentian di Stesen Jakarta Kota. Basikal atau Ojek Sepeda juga angkutan umum di Glodok.

Rujukan 



Pautan luar
  Kode POS Indonesia 2012 
 Carian di Google
 'Jakarta's Battered Chinatown Stages a Comeback'

Kategori:Kelurahan di Jakarta